כל הכלים נטלים בשבת חוץ ממוקצה מחמת חסרון כיס כגון סכין של שחיטה או של מילה ואיזמל של ספרים וסכין של סופרים שמתקנים בהם הקולמוסים כיון שמקפידים שלא לעשות בהם תשמיש אחר אסור לטלטלו בשבת ואפילו לצורך מקומו או לצורך גופו. <b> הגה:</b> ואפילו תחובים בנדן עם שאר סכינים אסור לטלטלו (מהרי''ל). והוא הדין לקורנס של בשמים שמקפידים עליו שלא יתלכלך. <b> הגה:</b> והוא הדין כלים המיוחדים לסחורה ומקפיד עליהם (בית יוסף בשם מיימוני פרק כה' והמגיד פרק כ''ו):